Jesper Siegfried Enerstvedt

Jesper Siegfried Enerstvedt (født 6. juni 1967 i Tromsø) er en norsk forfatter. Han er utdannet ved journalisthøyskolen i Oslo.  

 Liv og virke 
Enerstvedt skriver kriminalromaner med mye faktainformasjon.  

Enerstvedts første roman, Anton, utkom i 2013. Boken ble i avisen Dagens Næringsliv sammenlignet med Jack Kerouacks On the road. Hans andre roman, Norsk suppe, viser hvordan penger fra Kongo i Afrika strømmet til Norge og la grunnlaget for det norske industrieventyret Orkla. Norsk suppe er et oppgjør med inngrodde norske holdninger og skrevet med humor og sleivspark.   

Kodenavn ROC, hans tredje roman, utgitt i 2018, har søkelyset på norsk etterretningstjenestes rolle i CIAs kanskje dristigste operasjon noensinne, - "operation paper".    

I 2019 utkom Enerstvedts fjerde roman, Kaos i kosmos, en sort komedie om en gutt og bestefaren hans, som hamler opp med farlige terrorister.   

Enerstvedts femte roman, Slett ingen kunst, handler om falsk kunst.   

Romanene Norsk Suppe og Kodenavn ROC er begge innkjøpt av Norsk Kulturråd og finnes til utlån på de fleste norske bibliotek.Biblioteksentralens oversikt over kulturrådets innkjøpte bøker Bøkene utgjør en trilogi frittstående bøker der Enerstvedt tar for seg nyere norsk historie. Norsk Suppe (1850-1900), Slett ingen kunst (1900-1950) og Kodenavn ROC (1950-2000).

Enerstvedt er ansvarlig redaktør og eier av motparten.no, en nettavis som beskrives som «samfunnskritikk sett gjennom motpartens øyne» og «har fokus på de som tør å gå imot strømmen».motparten.no Om

 Bibliografi 
 Anton – roman (2013)
 Norsk suppe – roman (2016)
 Kodenavn ROC – roman (2018)
 Kaos i kosmos – roman (2019)
 Slett ingen kunst – roman (2020)

 Referanser 

 Eksterne lenker  
 Forfatterens nettsted

Kategori:Norske forfattere
Kategori:Personer fra Tromsø kommune